<classify> MHANDISI wa miradi ya ukarabati meli za mv Victoria na mv Butiama, Abel Gwanafi o amesema ukarabati wa meli hizo upo hatua nzuri. Alisema wakandarasi wanaendelea vizuri na ukarabati huo na mpaka sasa wamefanikiwa kutoa mitambo mikubwa katika meli na kungoa mbao zote katika makorido ya meli zote mbili.Alisema kazi nyingine walizofanya mpaka sasa ni kutoa mitambo midogo katika meli hizo na majenereta yote yatabadilishwa hivi karibuni. Gwanafio alisema Septemba mwaka huu meli zote mbili zitapakwa rangi na kuwekewa vyuma vya kulinda meli inapokuwa ikifanya kazi. Ukarabati wa meli hizo ulianza Machi 5, 2019. Mara ya mwisho mv Victoria kufanya kazi ni Desemba 18, 2014 na mv Butiama Aprili 30,2014. Alisema Machi mwakani, miradi hiyo ya ukarabati wa meli inatarajiwa kukamilika. Gwanafio alisema changamoto kubwa wanayoipata ni ukatikaji wa umeme kwani kazi zao nyingi katika meli hiyo ni za kuchomelea. Mkandarasi wa meli hiyo kutoka kampuni ya Korea Total Marine Innovation KTMI.Co.Ltd, Hee Jung Kang alisema watamaliza mradi mapema kutoa usafiri.  <topic>: KITAIFA 